20. Προβλήματα διαίρεσης κλασμάτων

1. Ένα μπουκάλι περιέχει $1\frac{1}{2}$ λίτρα νερό. Πόσα ποτήρια μπορούμε να γεμίσουμε, αν κάθε ποτήρι χωράει $\frac{1}{6}$ του λίτρου νερό;

2. Τα 3 παιδιά μιας οικογένειας ήπιαν $\frac{6}{8}$ του λίτρου γάλα. Πόσο γάλα ήπιε το κάθε παιδί;

3. Ο Αλέξης έχει στην τσέπη του 7 €. Πόσα εισιτήρια του μετρό μπορεί να αγοράσει, αν το κάθε εισιτήριο κοστίζει $1\frac{2}{5}$ € ;

4. Ο υπάλληλος ενός καφεκοπτείου θέλει να συσκευάσει $6\frac{1}{4}$ κ. καφέ σε σακουλάκια, που το καθένα χωράει $\frac{5}{8}$ κ. καφέ. Πόσα σακουλάκια θα χρειαστεί;

5. Η κυρία Ελένη αγόρασε έναν τενεκέ με $17\frac{1}{2}$ λίτρα λάδι και θέλει να αδειάσει το περιεχόμενό του σε μπουκάλια που το καθένα χωράει $1\frac{1}{4}$ λίτρα λάδι. Πόσα μπουκάλια θα χρειαστεί;

6. Μια παρέα παιδιών μοιράστηκαν δίκαια τα $\frac{3}{4}$ μιας πίτσας. Αν το κάθε παιδί έφαγε από $\frac{1}{8}$ , πόσα ήταν τα παιδιά;

7. Ο κύριος Νίκος είχε μια σανίδα μήκους $\frac{9}{10}$ του μέτρου και την έκοψε σε 3 ίσα κομμάτια. Ποιο είναι το μήκος κάθε κομματιού;

8. Η κυρία Αναστασία μοίρασε δίκαια $\frac{5}{4}$ λίτρα χυμό σε 5 παιδιά. Πόσο χυμό ήπιε το κάθε παιδί;

9. Η Μαρία έφαγε τα $\frac{5}{14}$ μιας σοκολάτας. Την υπόλοιπη σοκολάτα την μοίρασε δίκαια στον Μάριο, στη Λένα και τον Αντώνη. Τι μέρος της σοκολάτας έφαγε το κάθε παιδί;

10. Ένα εργοστάσιο εμφιάλωσης αναψυκτικών, εμφιάλωσε 2.580 λίτρα πορτοκαλάδας σε φιάλες του $1\frac{1}{2}$ λίτρου και 1.260 λίτρα λεμονάδας σε φιάλες των $\frac{3}{4}$ του λίτρου. Πόσες φιάλες εμφιαλώθηκαν συνολικά;